[{"text_idx": "#000002", "text": "Os awn yn o\u0302l ddeuddeng mis, roedd ein ti\u0302m a oedd newydd gael ei sefydlu yn cynnal cyfres o ddigwyddiadau ymgysylltu a\u0302 channoedd o unigolion sy\u2019n gysylltiedig a\u0302 gwasanaethau anableddau dysgu ledled Cymru. Teithiodd Sharon, Ruth, Bethany, David, Paula a minnau ar hyd a lled Cymru i gwrdd a\u0302 phob un ohonoch chi."}, {"text_idx": "#000003", "text": "Diolch i bob un ohonoch a fynychodd ac a gyfrannodd yn y digwyddiadau hyn. Y nod oedd hyrwyddo a chydweithio ar y rhaglen waith fwyaf yr oedd gwasanaethau anableddau dysgu wedi\u2019i phrofi mewn dros genhedlaeth."}, {"text_idx": "#000004", "text": "Roeddem am i\u2019r digwyddiadau hyn sefydlu perthnasoedd allweddol er mwyn galluogi cyflawni\u2019r camau iechyd sy\u2019n ofynnol yn y Rhaglen Gwella Bywydau. Gallaf gofio\u2019n dda iawn yr egni amlwg, y syniadau arloesol, y cwestiynau anodd ac, yn y pen draw, y penderfyniad i wneud gwahaniaeth i fywydau pobl ag anableddau dysgu yng Nghymru."}, {"text_idx": "#000005", "text": "Yn y digwyddiadau hyn, gwnaethom ffurfio cysylltiadau a chasglu data cadarn yr oeddem wedyn yn bwriadu eu defnyddio wrth ddatblygu ein cynllun gwaith. Roedd yr wybodaeth o\u2019r digwyddiadau hyn hefyd i fod yn ganolbwynt i Gydweithrediaeth Arweinwyr Anabledd Dysgu cyntaf Cymru ym mis Mawrth 2020."}, {"text_idx": "#000006", "text": "Fel rhan o Iechyd Cyhoeddus Cymru (ICC), newidiodd ein blaenoriaeth i fod yn rhan o\u2019r ymateb cenedlaethol i COVID-19. Canslwyd Cydweithrediaeth yr Arweinwyr. Gohiriwyd ein rhaglen Anableddau Dysgu yn Llywodraeth Cymru dros dro ac ni chafodd ei hailgychwyn tan yn ddiweddarach yn y flwyddyn. Ar yr adeg honno, cafodd y rhaglen ei hailffocysu ac, wrth gwrs, roedd yn dal i weithredu o fewn cyfyngiadau\u2019r sefyllfa sy\u2019n newid yn barhaus yn sgil COVID-19."}, {"text_idx": "#000007", "text": "Trwy gydol y pandemig, mae staff y ti\u0302m wedi cael eu hadleoli i amrywiaeth o rolau sy\u2019n gysylltiedig a\u0302 COVID-19, gan gefnogi a thynnu sylw at anghenion pobl ag anableddau dysgu lle bynnag y bo hynny\u2019n bosibl. Rydym hefyd wedi gallu datblygu agweddau ar y cynllun gwaith, gan gynnwys y gwaith hollbwysig ar y Proffil Iechyd, offeryn diogelwch cleifion unwaith dros Gymru, sy\u2019n canolbwyntio ar yr unigolyn, sy\u2019n seiliedig ar dystiolaeth ac sy\u2019n werthfawr i oedolion a phlant. Rydym wedi bod yn adolygu ac yn adrodd ar y data marwolaethau ar gyfer ein poblogaeth. Rydym hefyd wedi creu cyfres o lyfrynnau hunangymorth dwyieithog a ddatblygwyd i gefnogi pobl ag anableddau dysgu yn ystod yr achosion o COVID-19, er mwyn iddynt siarad am eu teimladau a gwneud cynlluniau ar gyfer aros yn iach."}, {"text_idx": "#000009", "text": "Rydym yn cysylltu nawr, ddeuddeng mis ers ein hymgysylltiad cyntaf, i gynnig sicrwydd bod gwaith yn dal i ddigwydd mewn perthynas a\u0302\u2019n rhaglen waith. Efallai bod COVID-19 wedi newid ein llwybr rhywfaint ond mae\u2019r egni a\u2019r penderfyniad a oedd yn gyffredin rhyngom ni i wneud gwahaniaeth i fywydau pobl ag anableddau dysgu yng Nghymru yn parhau i fod yn gryf. Mae croeso i chi gysylltu a\u0302 ni."}, {"text_idx": "#000013", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}, {"text_idx": "#000014", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]